параграф 5 от основния регламент. Всички икономически показатели (с изключение на пазарния дял и производствения капацитет) през разглеждания период са се влошили. Важно е да се изтъкне, че за да се установи вреда, не е необходимо всички показатели за вреда да отбелязват вредоносна тенденция, тъй като нито един от тях не е от решаващо значение в съответствие с член 3, параграф 5 от основния регламент.
 (76)
 По-специално разследването установи, че поради големите обеми на дъмпинговия китайски внос, които значително подбиват цените в Съюза (с 21,1 % по време на разследвания период), промишлеността на Съюза е нямала друг избор, освен да намали продажните си цени въпреки влошаващото се състояние на разходите. Това намаление на продажните цени е имало пряко отрицателно въздействие върху рентабилността, паричния поток, инвестициите и възвръщаемостта на инвестициите. Поради това значителното влошаване на тези показатели за вреда е ясен признак за съществената вреда, причинена от китайския дъмпингов внос. Заинтересованата страна не предостави нови доказателства или доводи, за да оспори това заключение.
 (77)
 Заинтересованата страна постави под въпрос дали промишлеността на Съюза действително е била принудена да намали цените, за да запази пазарния си дял, тъй като въпреки подбиването в размер на 21,1 %, тя е намалила цените си само със 7 %.
 (78)
 В отговор на това твърдение е важно да се подчертае, че подбиването на цените не е просто сравняване на цените, а следва методологията, описана в съображения 78—80 от регламента за временните мерки, и поради това неговият размер не се отразява задължително на изменението на цените на промишлеността на Съюза. Във всеки случай се припомня, че промишлеността на Съюза е била принудена постоянно да намалява цените си през целия разглеждан период, въпреки влошаващото се икономическо състояние и реализираните загуби още през 2013 г. С оглед на това не може да се счита, че намаляване на цените със 7 % не е значително.
 (79)
 Въз основа на гореизложеното заключението, направено в съображение 106 от регламента за временните мерки, че промишлеността на Съюза е претърпяла съществена вреда по смисъла на член 3, параграф 5 от основния регламент, се потвърждава.
 5. ПРИЧИННО-СЛЕДСТВЕНА ВРЪЗКА
 5.1. Въздействие на дъмпинговия внос
 (80)
 Някои страни заявиха, че дадени показатели, като например производствен капацитет, не показват вредоносна тенденция, а други, като обем на продажбите, пазарен дял и равнище на продажните цени, е трябвало да бъдат анализирани в контекста на намаляващо потребление по време на разглеждания период.
 (81)
 Що се отнася до производствения капацитет, той действително е останал стабилен по време на разглеждания период. Това се дължи на факта, че промишлеността на Съюза се състои от един производител, който притежава интегрирано производствено съоръжение, съставено от целенасочено съгласувани производствени етапи, което ограничава възможността за внезапни намаления на капацитета без големи и скъпи размествания. При все това, промишлеността на Съюза е намалила ефекта от спада в търсенето чрез продължителни спирания на производството, както е обяснено в съображение 84 от регламента за временните мерки. Освен това промишлеността на Съюза е намалила постоянните си разходи, за да смекчи ефекта от спада в търсенето върху производствените разходи.
 (82)
 След оповестяването на